儿女纷纷向菊元，后来松井亦名喧。内台经济成优劣，似此前途不可言。摩天楼阁盛铺张，举世风行百货商。却笑侬家非顾客，也随人去坐流廊。万华稍逊稻江优，城内居然占上头。融协每成疏隔憾，三分长似划鸿沟。《鹿港竹枝词》五福街衢不夜城，观灯时节晚风清。紫姑赛罢听香坐，明月深宵掷筊声。龙山寺上春鸩鸣，鹿江桥下春潮生。潮水悠悠淘沙去，闲鸩处处啼春晴。文武庙前半月池，长教残缺惹相思。唤人侬欲重开凿，圆满应如十五时。北头渔人唱竹枝，风帆片片雨丝丝。街尾少女将剥蔗，蔗叶萧萧思离离。宫后牛墟又菜园，况